CELEX: 32019R0036
Language: el
Date: 2019-01-10 00:00:00
Title: Κανονισμός (ΕΕ) 2019/36 της Επιτροπής, της 10ης Ιανουαρίου 2019, για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά την ουσία N-(2-μεθυλοκυκλοεξυλο)-2,3,4,5,6-πενταφθοροβενζαμίδιο (Κείμενο που παρουσιάζει ενδιαφέρον για τον ΕΟΧ)

11.1.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 9/85
               
            
         ΚΑΝΟΝΙΣΜΟΣ (ΕΕ) 2019/36 ΤΗΣ ΕΠΙΤΡΟΠΗΣ
         της 10ης Ιανουαρίου 2019
         για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά την ουσία N-(2-μεθυλοκυκλοεξυλο)-2,3,4,5,6-πενταφθοροβενζαμίδιο
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για αρωματικές ύλες και ορισμένα συστατικά τροφίμων με αρωματικές ιδιότητες που χρησιμοποιούνται εντός και επί των τροφίμων και για την τροποποίηση του κανονισμού (ΕΟΚ) αριθ. 1601/91 του Συμβουλίου, του κανονισμού (ΕΚ) αριθ. 2232/96, του κανονισμού (ΕΚ) αριθ. 110/2008 και της οδηγίας 2000/13/ΕΚ (1), και ιδίως το άρθρο 11 παράγραφος 3,
         Έχοντας υπόψη τον κανονισμό (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (2), και ιδίως το άρθρο 7 παράγραφος 5,
         Εκτιμώντας τα ακόλουθα:
         
                     (1)
                  
                  
                     Το παράρτημα I του κανονισμού (ΕΚ) αριθ. 1334/2008 θεσπίζει ενωσιακό κατάλογο αρτυματικών υλών και πρώτων υλών εγκεκριμένων για χρήση εντός ή επί τροφίμων και καθορίζει τους όρους χρήσης τους.
                  
               
                     (2)
                  
                  
                     Με τον εκτελεστικό κανονισμό (ΕΕ) αριθ. 872/2012 της Επιτροπής (3) εγκρίθηκε ο κατάλογος των αρτυματικών υλών και εισήχθη ο εν λόγω κατάλογος στο μέρος Α του παραρτήματος I του κανονισμού (ΕΚ) αριθ. 1334/2008.
                  
               
                     (3)
                  
                  
                     Επικαιροποίηση του καταλόγου αυτού μπορεί να γίνεται σύμφωνα με την κοινή διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008, είτε ύστερα από πρωτοβουλία της Επιτροπής είτε ύστερα από αίτηση του κράτους μέλους ή ενδιαφερόμενου μέρους.
                  
               
                     (4)
                  
                  
                     Το μέρος Α του ενωσιακού καταλόγου περιέχει τόσο αξιολογημένες αρτυματικές ύλες, για τις οποίες δεν υπάρχουν υποσημειώσεις, όσο και αρτυματικές ύλες υπό αξιολόγηση, που αναγνωρίζονται με χρήση των υποσημειώσεων από 1 έως 4.
                  
               
                     (5)
                  
                  
                     Η ουσία N-(2-μεθυλοκυκλοεξυλο)-2,3,4,5,6-πενταφθοροβενζαμίδιο με αριθ. FL 16.119 παρατίθεται με την υποσημείωση 4, σύμφωνα με το άρθρο 4 του εκτελεστικού κανονισμού (ΕΕ) αριθ. 872/2012, πράγμα που σημαίνει ότι συμπληρωματικά επιστημονικά δεδομένα έπρεπε να υποβληθούν έως τις 31 Δεκεμβρίου 2013, ώστε να ολοκληρωθεί η αξιολόγηση της ουσίας.
                  
               
                     (6)
                  
                  
                     Στις 18 Νοεμβρίου 2013 ο αιτών υπέβαλε δεδομένα σχετικά με την ουσία N-(2-μεθυλοκυκλοεξυλο)-2,3,4,5,6-πενταφθοροβενζαμίδιο με αριθ. FL 16.119.
                  
               
                     (7)
                  
                  
                     Την 1η Φεβρουαρίου 2017 η Ευρωπαϊκή Αρχή για την Ασφάλεια των Τροφίμων («η Αρχή») ολοκλήρωσε την αξιολόγηση της ασφάλειας της ουσίας [αριθ. FL: 16.119] όσον αφορά τη χρήση της ως αρτυματικής ύλης (4) και κατέληξε στο συμπέρασμα ότι η χρήση της δεν εμπνέει ανησυχία ως προς την ασφάλεια στα εκτιμώμενα επίπεδα διατροφικής πρόσληψης. Επίσης, η Αρχή σημείωσε ότι η εν λόγω ουσία προορίζεται να χρησιμοποιηθεί ως ουσία με ιδιότητες τροποποίησης της γεύσης. Συνεπώς, οι όροι χρήσης της ουσίας αυτής θα πρέπει να αντικατοπτρίζουν το γεγονός αυτό. Επί αυτής της βάσης, θα πρέπει να θεσπιστούν περιορισμοί χρήσης για ορισμένα τρόφιμα σε συγκεκριμένες κατηγορίες τροφίμων.
                  
               
                     (8)
                  
                  
                     Ο ενωσιακός κατάλογος που περιέχεται στον κανονισμό (ΕΚ) αριθ. 1334/2008 αποσκοπεί στη ρύθμιση της χρήσης μόνο των αρτυματικών υλών, οι οποίες προστίθενται σε τρόφιμα για να προσδώσουν οσμή και/ή γεύση ή να τροποποιήσουν αυτές τις ιδιότητες. Η ουσία με αριθ. FL 16.119 θα μπορούσε να προστίθεται σε τρόφιμα και για άλλους σκοπούς εκτός από την άρτυση και οι χρήσεις αυτές εξακολουθούν να υπόκεινται σε διαφορετικούς ενωσιακούς κανόνες. Στον παρόντα κανονισμό προβλέπονται όροι χρήσης που αφορούν αποκλειστικά τη χρήση της ουσίας με αριθ. FL 16.119 ως αρτυματικής ουσίας
                  
               
                     (9)
                  
                  
                     Η Αρχή, στη γνώμη της, διατύπωσε παρατηρήσεις σχετικά με τις προδιαγραφές της ουσίας και επισήμανε ότι απουσίαζαν πρόσθετες πληροφορίες σχετικά με την αναλογία εναντιομερών. Ο αιτών παρείχε στην Επιτροπή πληροφορίες σχετικά με τα ζητήματα αυτά. Ως εκ τούτου, οι προδιαγραφές θα πρέπει να προσαρμοστούν αναλόγως.
                  
               
                     (10)
                  
                  
                     Κατά συνέπεια, η εν λόγω αρτυματική ουσία θα πρέπει να αναφέρεται ως αξιολογημένη ουσία στον ενωσιακό κατάλογο αρτυματικών υλών, χωρίς την παραπομπή στην υποσημείωση που περιλαμβάνεται στη σημερινή της καταχώριση στον ενωσιακό κατάλογο.
                  
               
                     (11)
                  
                  
                     Ως εκ τούτου, το μέρος Α του παραρτήματος I του κανονισμού (ΕΚ) αριθ. 1334/2008 θα πρέπει να τροποποιηθεί αναλόγως.
                  
               
                     (12)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το μέρος Α του παραρτήματος I του κανονισμού (ΕΚ) αριθ. 1334/2008 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Ιανουαρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 354 της 31.12.2008, σ. 34.
         
            (2)  ΕΕ L 354 της 31.12.2008, σ. 1.
         
            (3)  Εκτελεστικός κανονισμός (ΕΕ) αριθ. 872/2012 της Επιτροπής, της 1ης Οκτωβρίου 2012, για την έγκριση του καταλόγου αρτυματικών υλών που προβλέπεται στον κανονισμό (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου, την εισαγωγή του καταλόγου αυτού στο παράρτημα I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου και για την κατάργηση του κανονισμού (ΕΚ) αριθ. 1565/2000 της Επιτροπής και της απόφασης 1999/217/ΕΚ της Επιτροπής (ΕΕ L 267 της 2.10.2012, σ. 1).
         
            (4)  EFSA Journal 2017· 15(3):4726.
      
      
         
            ΠΑΡΑΡΤΗΜΑ
            Στο μέρος Α τμήμα 2 του παραρτήματος I του κανονισμού (ΕΚ) αριθ. 1334/2008, η καταχώριση σχετικά με την ουσία «N-(2-μεθυλοκυκλοεξυλο)-2,3,4,5,6-πενταφθοροβενζαμίδιο» αντικαθίσταται από το ακόλουθο κείμενο:
            
               
                           «16.119
                        
                        
                           
                              N-(2-μεθυλοκυκλοεξυλο)-2,3,4,5,6-πενταφθοροβενζαμίδιο
                        
                        
                           1003050-32-5
                        
                        
                           2081
                        
                        
                            
                        
                        
                           Μείγμα cis-/trans-διαστερεοϊσομερών:
                           
                                       —
                                    
                                    
                                       60-80 % trans-, αποτελούμενα από 50 % (1S,2S) και 50 % (1R,2R), και
                                    
                                 
                                       —
                                    
                                    
                                       20-40 % cis-, αποτελούμενα από 50 % (1R,2S) και 50 % (1S,2R).
                                    
                                 
                        
                           Περιορισμοί για τη χρήση ως αρτυματικής ουσίας:
                           
                                        
                                    
                                    
                                       Στην κατηγορία 1. – μέγιστο 1 mg/kg·
                                    
                                 
                                        
                                    
                                    
                                       Στην κατηγορία 12. – μέγιστο 6 mg/kg·
                                    
                                 
                                        
                                    
                                    
                                       Στην κατηγορία 14.1.4. – μέγιστο 3 mg/kg.
                                    
                                 
                        
                            
                        
                        
                           EFSA».